# אחמד קריע

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אחמד קריע
ראש ממשלת הרשות הפלסטינית

למניין: | ראש ממשלת ה-2
מנהיג קודם: | מחמוד עבאס
מנהיג הבא אחריו: | אסמאעיל הניה
תחילת כהונה: | 7 באוקטובר, 2003
סוף כהונה: | 19 בפברואר 2006
תאריך לידה: | 1937
מקום לידה: | אבו דיס
תאריך פטירה: | {{{פטירה}}}
מקום פטירה: | {{{מקום פטירה}}}
מקום קבורה: | {{{מקום קבורה}}}
מפלגה: | {{{מפלגה}}}
בעל: | {{{בעל}}}
אישה: | {{{אישה}}}
שם בשפת אם: | أحمد قريع (ערבית)
חתימה: | {{{חתימה}}}

אחמד עלי מוחמד קריע (בערבית: أحمد قريع) המכונה אבו עלאא (בערבית: أبو علاء) הוא מדינאי ואיש ציבור פלסטיני אשר שימש כראש הממשלה הפלסטיני בין 7 באוקטובר 2003 ועד 19 בפברואר 2006.

אבו עלאא נולד בשנת 1937 באבו דיס למשפחה אמידה שעסקה בכספים, הצטרף לפת"ח ב-1968, ובשנות ה-70 עסק בניהול השקעות אש"ף בשוקי העולם והיה מנהל הזרוע הכלכלית של אש"ף. בתפקידו זה תרם תרומה מכרעת להפיכתו של אש"ף לאחד המעסיקים הגדולים בלבנון.

עם גירוש אש"ף מלבנון, עבר עם הנהגת הארגון לתוניס, ועם הסתלקותם מהבימה של חברי הנהגה בכירים ממנו התבלט אבו עלאא ונבחר לועד הפועל של אש"ף ב-1988. כחבר הועד הפועל שימש בצוות המו"מ מול ישראל לקראת הסכמי אוסלו, הסכמי פריס (1994) והסכמי אוסלו 2 (ספטמבר 1995).

אבו עלאא מילא מספר תפקידים בקבינט הראשון של הרשות הפלסטינית: שר האוצר והמסחר ושר התעשייה. כן היה אחראי לתוכנית שהגישו הפלסטינים לבנק העולמי ב-1993, כמו כן יסד וניהל את המועצה הכלכלית הפלסטינית לפיתוח בשנת 1993 שמטרתה הייתה איסוף כספי תרומות בינלאומיים. לאחר מכן נבחר למועצה המחוקקת, ובמרץ 2000 נבחר ליו"ר שלה בקולות 60 מחברי המועצה.

אבו עלאא השתתף בשיחות קמפ-דייוויד בשנת 2000. גירסאות שונות ניתנו לגבי חלקו בוועידה. לפי טענת הצד הישראלי (אשר מגובה על ידי הצד האמריקאי), אבו עלאא היה גורם שלילי בדיונים, והוא נמנע מלקדם הצעות פשרה. כמה ממשתתפי הוועידה מהצד הישראלי נהגו להזכיר ריב שהתפתח בין אבו עלאא לנשיא האמריקני, ביל קלינטון, באמצע הדיונים אשר לטענתם התרחש דווקא כאשר החלה התקדמות במו"מ. לטענת הצד הפלסטיני, אבו עלאא דווקא היה גורם חיובי בשיחות, וכמה מהישראלים אף ניסו להשתמש בו כדי למתן את יאסר ערפאת.

בעקבות התפטרות רה"מ מחמוד עבאס ב-6 בספטמבר 2003, מינה אותו ערפאת בכוח צו חירום ב-5 באוקטובר וב-7 בו נכנס לתפקיד אך כבר ב-12 בחודש איים בהתפטרות בעקבות מחלוקת עם ערפאת בנוגע לשליטה על כוחות הבטחון. תוקף צו החירום פג ב-4 בנובמבר ואבו עלאא הכריז כי הוא מוכן להנהיג ממשלה נוספת, אך בכפוף לאישור הפרלמנט. אישור כזה ניתן ב-12 בנובמבר 2003.

ב-17 ביולי 2004, על רקע מהומות ברצועת עזה, התפטר אבו עלאא. יו"ר הרשות הפלסטינית ערפאת סירב להכיר בהתפטרותו.

בבעלות אבו עלאא חברת מלט ובעבר נתגלה כי חברה זו מספקת חמרי גלם לבניית התנחלויות. גילויים בפרשת מעורבות החברה שבבעלותו בבניית שכונת "הר חומה" בירושלים קוממה עליו את דעת הקהל הפלסטינית. אבו עלאא סובל מבעיות לב מתמשכות: עבר התקף לב בספטמבר 1995, ניתוח לפתיחת חסימה בעורק כלילי ב- 2002 ואושפז בספטמבר 2002 בעקבות תעוקת חזה.

ב-26 בינואר, 2006, פרש אבו עלאא מתפקידו כראש ממשלה בעקבות זכיית תנועת החמאס בבחירות ברשות הפלסטינית.

הקודם: מחמוד עבאס | ראש ממשלת הרשות הפלסטינית 18 בדצמבר 2005 - 19 בפברואר 2006 | הבא: אסמאעיל הניה

מקור: http://he.wikipedia.org../../../%D7%90/%D7%97/%D7%9E/%D7%90%D7%97%D7%9E%D7%93_%D7%A7%D7%A8%D7%99%D7%A2.html

קטגוריות: פלסטינים | ראשי ממשלת הרשות הפלסטינית | מדינאים ופוליטיקאים פלסטינים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Brezhoneg
- Deutsch
- Suomi
- Français
- Bahasa Indonesia
- Nederlands
- Polski
- Português
- Русский
- 中文